Krajevna skupnost Begunje

Svet krajevne skupnosti

Datum: 19.09.2017

**Z a p i s n i k**

**15. redne seje sveta KS, ki je bila 19.09.2017 ob 19,30 uri**

**v pisarni krajevne skupnosti**

**Prisotni:** Blaž Finžgar, Jože Hajnrihar, Franci Janc, Marija Kavčič-Zupan in Klemen Štefelin

**Opr. odsotni:**Milenko Gregorič, Matevž Langus in Marko Prešeren – člani sveta

Mark Toplak – član občinskega sveta OR

**Neopr. odsotni:** Andrej Čufer in Jani Rozmanič – člana sveta KS

Predsednica je predlagala

**DNEVNI RED**

1. Pregled sklepov in potrditev zapisnika 14. redne seje

2. Predvidena gradnja javne razsvetljave na šolski poti od Poljč do gasilskega doma

2a. Odškodninski zahtevek lastnika zemljišča, kjer bodo postavljeni kandelabri

3. Pregled zapisnika iz ogleda ceste na Mlako in ocena  vrednosti investicije – pripravila

Komunala Radovljica

4. Preplastitev glavne ceste v Dvorski vasi ocena  vrednosti investicije- pripravila Komunala

Radovljica

5. Popravilo gozdne ceste Pleče in gozdne vlake proti Sv. Petru- ponudbo pripravilo GG Bled

6. Odvodnavanje na križišču ceste ob kapelici v Poljčah v smeri proti cesarski cesti

7. Realizacija Urhovega semnja in zaključna vrednost prireditve ter delitev stroškov

8. Predlogi in pobude

9. Razno ( pogostitev starejših nad 80.let, piknik članov sveta ali prednovoletno srečanje,...)

Dnevni red je bil soglasno sprejet.

**Ad.1.:**

1. Pridobili smo ponudbo za solarno svetilko; višina ponudbe je 2.211,26 €. Preverjena je bila možnost osončenja, za kar je potrebno obrezati določena drevesa.
2. Na prejšnji seji so bila odobrena sredstva za organizacijo Urhovega semenja v višini 1.000 €; dejanski stroški KS znašajo 1.409,58 €, skupni stroški organizacije pa 3.093,02 €. Prihodka je bilo 370,00 €, kar je na koncu stroškov za celotno organizacijo 2.793,02 €.

**Sklep št.1.:Svet soglasno potrdi dodatna sredstva za organizacijo Urhovega semenja v višini 409,58 €. Skupni strošek KS je 1.409,58 €.**

V razpravi glede organizacije Urhovega semenja so sodelovali vsi prisotni; ocena je bila pozitivna, poudarjeno je bilo, da se je naslednje leto potrebno pravočasno dogovoriti o delitvi stroškov in zagotoviti sofinanciranje tistih, ki na prireditvi tudi zaslužijo.

**Sklep št.2.: Sprejme in potrdi se zapisnik 14. redne seje sveta.**

**Ad.2.:** Glede JR Begunje - Poljče je situacija v fazi, da je pridobljeno soglasje za izvedbo, sredstva v višini 10.400. € so zagotovljena z razpisom.

Svetilke bodo postavljene na desni strani ceste Begunje – Poljče, na zemljišču Petra Gašperina, ki za postavitev svetilk zahteva odškodnino.

Po informacijah odškodnina znaša 6 €/m2 oz. 20% od tekočega metra, kar znaša 4 €. Za dolžino trase JR 149 m odškodnina znaša cca 600 €.

**Sklep št.3.:Petru Gašperinu se ponudi odškodnina v višini 4 € na dolžinski meter, kar za dolžino 149 m znaša 596 €.**

**Ad.3.:** Na osnovi zapisnika ogleda ceste na Mlako, ki je v prilogi original zapisnika, je bil pripravljen podroben popis potrebnih del; ocenjena vrednost je od 55.000 – 60.000 €. Zadeva je bila predstavljena na občini, katere predlog je da se v letu 2018 realizira točka 3, t.j. povezava meteorne vode v potok.

Sledila je burna razprava glede predloga občine, da bi jo urejali postopno. Člani sveta smatrajo, da bi se cesta morala reševati celovito; ker je investicijska vrednost zelo visoka, je bil na koncu sprejet naslednji

**Sklep št.4.: Glede na višino investicije ureditev ceste na Mlako občini predlagamo, da ureditev ceste vključi v plan prioritet, v plan za leto 2018 pa vključi povezavo meteorne vode s potokom v dolžini 100 m fi 400 mm.**

**Ad.4.:** Cesta v centru Dvorske vasi je v bistveno slabšem stanju kot cesta na Mlako. Tudi za to cesto je bil pripravljen popis in ocena stroškov preplastitve na 23.000 €. Predlagana ureditve bi zdržala cca 10 let.

Pri tem pa ostane odprt problem kinet (potoka) in obnova vodovodnih priključkov.

Popis se vzame na znanje in se predlaga v plan za naslednje mandatno obdobje s tem, da je pred tem potrebno pridobiti informacije glede obnove vodovoda in izgradnje kanalizacije.

**Ad.5.:** Cesta na sv. Peter in do Sankaške koče je v zelo slabem stanju, zato je bil opravljen ogled in pripravljen popis nujnih del za sanacijo. GG Bled je pripravilo oceno stroškov, ki znaša 3.800 € brez kanalet. Namesto kanalet bi uporabili odpisane odbojne ograje.

Zaradi takega stanja ceste je onemogočena dostava vode na sv. Peter in otežena dostava do Sankaške koče.

Situacija je bil predstavljena občini, ki je za sanacijo pripravljena prispevati 25 % stroškov. Predlagano je bilo, da 25 % prispeva TD, 25% KS in 25% uporabniki poti (Sankaška koča, lastniki vikendov in stanovalci na sv. Petru).

Klemen Štefelin je podal informacijo, da je PGD v zadnjih treh letih na sv. Peter vodo peljali več kot 100 krat, da je bil strošek vzdrževanja vozila v desetih letih 20.000 € .

Blaž Finžgar poudari, da je občina dolžna zagotavljati občanom pitno vodo, da bi pri reševanju situacije morala sodelovati Agrarna skupnost Poljče (lastnik objekta na sv. Petru).

Prisotne se tudi informira, da je predlog, da od uporabnikov prispevata najemnik Sankaške koče in stanovalci na sv. Petru prispevata po 400 €, ostali uporabniki pa skupaj 200 €.

**Sklep št.5.: Svet KS za ureditev ceste na sv. Petru po popisu GG Bled prispeva 1.000 €**

**Ad.6.:** Ob kapelici v Poljčah ni rešeno odvodnjavanje; ponovno je bil opravljen ogled in ocenjena vrednost del na 7.000 €. S predlagano rešitvijo bi bilo zajeto odvodnjavanje z vseh poti, vendar rešitev tega problema ni prioriteta.

**Sklep št.6.: Za predlagano ureditev odvodnjavanja z vseh poti ob kapelici v Poljčah se pridobi predračun in se vnese v plan za leto 2018. Določena sredstva skušamo zagotoviti na razpisu za urejanje nekategoriziranih prometnic.**

**Ad.7.:** Točka je bila obravnavana pod 1. točko dnevnega reda.

**Ad.8.:** a) Občina Radovljica nas je zaprosila za mnenje k predlagani prodaji zemljišča javno dobro – del poti na Zgoši. Za nakup je zainteresiran Branko Jagodic.

**Sklep št.7.: Svet KS se s prodajo predmetnega zemljišča ne strinja, saj ta parcela pomeni funkcionalni dostop za stanovanjski objekt Zgoša 43; stališča sveta je tudi, da se v nobenem primeru zemljišče s statusom javno dobro ne prodaja.**

**V obravnavanem primeru pa tudi lastniki sosednjih parcel oz. objektov uporabljajo to pot.**

b) V četrtek 21.09.2017 bo v Gostilni Pr' Tavčar vsakoletno srečanje starejših krajanov. Poslano je bilo 128 vabil, srečanja se udeleži od 30 – 35 starejših od 80. let. Svet odbori stroške pogostitve.

c) Prisotni člani sveta predlagajo, da se člane, ki se sej ne udeležujejo pisno pozove naj izpolnjujejo prevzete obveznosti ob izvolitvi. V začetku decembra bo prednovoletno srečanje članov sveta.

d) V novembru poteče najemna pogodba Ivanu Cingerlu za sosednji prostor.

**Sklep št.8.: Za najem poslovnega prostora se z najemnikom Ivanom Cingerlom podpiše aneks za dve leti.**

e) Gleda na porabo sredstev v letošnjem letu, ocenjujemo da bi v leto 2018 lahko prenesli 18.600 €; 11.112,18 € nam ostaja od letošnjih proračunskih sredstev za investicije, 7.549 € lastnih sredstev, cca 2.000 € pa naj bi ostalo na pokopališki dejavnosti.

Sredstva bi porabili za realizacijo ureditve ceste Begunje 104 – 118 in odvodnjavanje v Poljčah.

f) Matevž Langus sprašuje kaj je z realizacijo ureditev prehoda čez cesto za pokopališčem.

Občina nam je dala odgovor, da ni sredstev, zato tudi ni bil izpeljan razpis.

Seja je bil končana ob 21,20 uri.

Zapisala: Predsednica sveta KS:

Jožica Hrovat Marija Kavčič-Zupan